# Ala (aeronàutica)

### De Viquipèdia

Ala d'un Airbus A300

En aeronàutica una ala és el cos de perfil aerodinàmic capaç de generar una diferència de pressions entre el seu intradós i el seu extradós en desplaçar-se per l'aire de tal manera que es produeix sustentació. S'utilitza en les aeronaus.

Els pioners de l'aviació van construir, emulant el vol de les aus, tot tipus d'artefactes dotats d'ales articulades que generaven corrents d'aire. Només quan van construir màquines amb ales fixes que es desplaçaven per l'aire enlloc de generar corrents, va ser possible el vol de màquines més pesades que l'aire. Encara que hi ha ales de tots els tipus i formes, totes obeeixen als principis explicats anteriorment.

Ja que és la part més important d'un avió, és la que més terminologia té associadaper distingir les seves parts. Tot seguit es mostra aquesta terminologia.

## [edita] Parts de l'ala

- 1. Winglet
- 2. Aleró de baixa velocitat
- 3. Aleró de alta velocitat
- 4. Flap
- 5. Flaps de Krüger
- 6. Slats
- 7. Flap de 3 sèries interior
- 8. Flap de 3 sèries exterior
- 9. Spoilers
- 10 Spoilers-Frens d'aire

## [edita] Components de l'ala

- Perfil d'ala: És la forma de la secció de l'ala, és a dir, el que veuríem si la talléssim transversalment. Excepte en el cas de les ales rectes (o rectangulars) en el qual tots els perfils són iguals, el més habitual és que els perfils que componen una ala siguin diferents; es van fent més petits i estrets cap als extrems de l'ala.

- Caire d'atac: És el caire (vora) davanter de l'ala, és a dir, la línia que uneix la part anterior de tots els perfils que formen l'ala o, dit d'una altra manera, la part de l'ala que primer contacta amb el flux d'aire.

- Caire de caiguda: És el caire (vora) posterior de l'ala, és a dir, la línia que uneix la part posterior de tots els perfils de l'ala o, dit d'una altra manera, la part de l'ala per la qual el flux d'aire pertorbat per l'ala retorna al corrent lliure.

- Extradós: Part superior de l'ala compresa entre els caires d'atac i de caiguda.

- Intradós: Part inferior de l'ala compresa entre els caires d'atac i de caiguda.

- Gruix: Distància màxima entre l'extradós i l'intradós.

- Corda: És la línia recta imaginària traçada entre els caires d'atac i de caiguda de cada perfil.

- Corda mitja: Com que els perfils de l'ala no acostumen a ser iguals sinó que van disminuint cap als extrems, el mateix passa amb la corda de cadascun. Per tant, en tenir cada perfil una corda diferent, es parla de corda mitja.

- Línia del 25% de corda: Línia imaginària que s'obtendria en unir tots els punts situats a una distància del 25% de la longitud de la corda de cada perfil, distància mitja començant pel caire d'atac.

- Curvatura (de l'ala des del caire d'atac al de caiguda). La curvatura superior es refereix a la de l'extradós; la curvatura inferior, a la de l'intradós. La curvatura mitja és l'equidistant a ambdues superfícies. Encara que es pot donar en xifres absolutes, s'acostuma a expressar en tant per cent (%) de la corda.

- Superfície de l'ala: Superfície total corresponent a les ales.

- Envergadura: Distància entre els dos extrems de les ales. Per geometria simple, si multipliquem l'envergadura per la corda mitja obtenim la superfície de l'ala.

- Fletxa: Angle que formen les ales (la línia del 25% de corda) respecte a l'eix transversal de l'avió. La fletxa pot ser positiva (els extrems de les ales estan orientats cap enrera respecte al fusellatge, que és el més habitual), neutra o negativa (els extrems estan avançats).

## [edita] Vegeu també

- Vol
- Perfil d'ala
- Proporció de l'aspecte
- Aerodinàmica
- Aeronàutica

## [edita] Enllaços externs

| A Wikimedia Commons hi ha contingut multimèdia relatiu a: Ala (aeronàutica)

Obtingut de "http://ca.wikipedia.org../../../a/l/a/Ala_%28aeron%C3%A0utica%29.html"

Categories: Aeronàutica | Física

##### Views

- Article
- Discussió
- Revisió actual

##### Cerca

##### En altres llengües

- Български
- Dansk
- Deutsch
- English
- Español
- Français
- Italiano
- 日本語
- Nederlands
- Occitan
- Polski
- 中文